Video: Hier is die boetie van die jaar!Skermgreep uit die video Sarahanne Mora, van Elk Grove in Kalifornië, het Maandag ŉ video van haar seun en dogter op Instagram gelaai en sou nooit kon raai dat dié dierbare oomblik wêreldwyd aandag sou trek nie. Die dogtertjie probeer om ŉ doel te gooi, maar sy mis en begin daaroor huil. Haar boetie is vinnig daar om haar te troos. “Dis oukei, jy is sterk!” sê hy. Hy gaan haal dan die bal, sit dit weer in haar hande en tel haar op om seker te maak sy kan dié keer die bal in die net kry. Sy is sommer dadelik trots op haar sukses en haar boetie kom vier die prestasie met ŉ soen op haar wang. Sarahanne Mora sê sy is trots op die boodskap van “positiwiteit, ondersteuning en liefde” wat haar kinders nou wêreldwyd deel. A post shared by Sarahanne Mora (Welch) (@sarahanne_n_clan) Klik hier as die video nie direk in jou webblaaier speel nie